ΓΡΑΠΤΗ ΕΡΩΤΗΣΗ P-1129/01

υποβολή: Chris Davies (ELDR) προς την Επιτροπή

(3 Απριλίου 2001)

Θέμα: 'Κατονομασία και ονειδισμός' για να επιτευχθεί η εφαρμογή της περιβαλλοντικής πολιτικής

Στόχος της μεθόδου κατονομασίας και ονειδισμού είναι να προβάλει τη μη συμμόρφωση των κρατών μελών προς το δίκαιο της ΕΕ και να αυξήσει την πίεση που ασκεί το κοινό στους ιθύνοντες. Είναι επομένως επιδοκιμαστέα η εκ μέρους της Επιτροπής διοργάνωση στις 19 Μαρτίου σεμιναρίου για την εφαρμογή της οδηγίας σχετικά με τα αστικά λύματα.

Η αξιοπιστία ωστόσο του σεμιναρίου της Επιτροπής αποδυναμώθηκε σημαντικά διότι το ανακοινωθέν τύπου κατανόμαζε περιοχές όπως Bebington, Birkenhead, και Liverpool, όπου προσφάτως άρχισαν να λειτουργούν μονάδες επεξεργασίας λυμάτων που εξασφαλίζουν την πλήρη συμμόρφωση προς την οδηγία καθώς και την επίτευξη σημαντικών βελτιώσεων της ποιότητας τωνδάτων, καθώς και τοποθεσίες όπως το Macclesfield όπου εδώ και πολλά χρόνια λειτουργεί εργοστάσιο επεξεργασίας αλλά, προφανώς, τα σχετικά στοιχεία δεν είχαν περιληφθεί στις πληροφορίες που παρασχέθησαν στην Επιτροπή.

Συμφωνεί η Επιτροπή ότι είναι απαράδεκτο να εκλαμβάνεται μια τοποθεσία ως πηγή ρύπανσης απλώς και μόνον διότι δενπάρχουν στοιχεία που να βεβαιώνουν το αντίθετο, οδηγεί σε δυσφήμιση της πόλης ή της κωμόπολης και θα μπορούσε να αμαυρώσει το καλό όνομα και την εικόνα της;

Προτίθεται η Επιτροπή να εξετάσει το ενδεχόμενο να ειδοποιεί κάθε κράτος μέλος ένα μήνα πριν κοινοποιήσει κατάλογο κατονομασίας και ονειδισμού, προκειμένου να δίδεται στους ιθύνοντες τόσο η ευκαιρία να επιβεβαιώσουν την ακρίβεια των πληροφοριών όσο και η δυνατότητα να ετοιμάσουν δημόσια απάντηση η οποία, εφόσον είναι πιθανόν να περιέχει δράση που θα αναληφθεί για να εξασφαλισθεί η μελλοντική συμμόρφωση, είναι επίσης πιθανόν να λειτουργεί ως παρότρυνση προς εφαρμογή των οδηγιών;

Απάντηση της κας Wallstrm εξ ονόματος της Επιτροπής

(8 Μαΐου 2001)

Η Οδηγία για την επεξεργασία των αστικών λυμάτων - Οδηγία 91/271/ΕΟΚ του Συμβουλίου της 21ης Μαΐου 1991 περί της επεξεργασίας των αστικών λυμάτων(1) καθορίζει σαφείς στόχους από πλευράς προθεσμιών και περιβαλλοντικών στόχων:

- προσδιορισμός, μέχρι τα τέλη του 1993, των ευαίσθητων περιοχών, με βάση τα κριτήρια που καθορίζονται στην Οδηγία,

- μέχρι τα τέλη του 1998, τριτοβάθμια επεξεργασία σε όλους τους οικισμούς με μονάδες ισοδύναμου πληθυσμού (ΜΙΠ) άνω των 10 000(2) στις λεκάνες απορροής τέτοιων ευαίσθητων περιοχών,

- μέχρι τα τέλη του 2000, δευτεροβάθμια επεξεργασία για όλους τους οικισμούς άνω των 15 000 μονάδων ισοδύναμου πληθυσμού στη λεκάνη απορροής κανονικών περιοχών (δηλ. σε ύδατα που δεν χαρακτηρίζονται ως ευαίσθητα),

- μέχρι τα τέλη του 2005, δευτεροβάθμια επεξεργασία για όλους τους εναπομένοντες οικισμούς εντός του πεδίου εφαρμογής της Οδηγίας.

Σύντομα η Επιτροπή θα δημοσιεύσει την δεύτερη έκθεσή της για την εφαρμογή της οδηγίας του Συμβουλίου 91/271/ΕΟΚ, όπου θα περιγράφεται η κατάσταση σχετικά με τη δεύτερη προθεσμία, δηλαδή την 31η Δεκεμβρίου 1998. Στο πλαίσιο αυτό οργανώθηκε και το σεμινάριο διαπόμπευσης των αμελών. Η Επιτροπή θέλησε, ειδικότερα, να αντιμετωπίσει τα ακόλουθα δύο ζητήματα: πρώτον, συμμόρφωση όσον αφορά τον καθορισμό ευαίσθητων περιοχών και, δεύτερον, σε σχέση με το πρώτο σημείο, συμμόρφωση με την προθεσμία του 1998 για τις απορρίψεις σε ευαίσθητες περιοχές.

Όσον αφορά τις ευαίσθητες περιοχές, η Επιτροπή κατέληξε στο συμπέρασμα ότι το Ηνωμένο Βασίλειο, όπως εξάλλου και άλλα κράτη μέλη, δεν διαβίβασε στοιχεία σχετικά με έναν πλήρη προσδιορισμό των ευαίσθητων περιοχών. Σε πολλές περιπτώσεις αυτό έχει ως αποτέλεσμα χαμηλότερα επίπεδα επεξεργασίας (δευτεροβάθμια αντί τριτοβάθμιας επεξεργασίας, συμπεριλαμβανομένης της αφαίρεσης του αζώτου, για τις απορρίψεις σε ύδατα που ανταποκρίνονται στα κριτήρια ευτροφισμού, ή απολύμανσης σε περίπτωσηδάτων κολύμβησης).

Εκτός από την εκτίμηση της συμμόρφωσης για τους οικισμούς που αφορούν οι ευαίσθητες περιοχές, τον Δεκέμβριο του 1998, η Επιτροπή θέλησε να φωτογραφίσει το επίπεδο επεξεργασίας των αστικών λυμάτων σε μεγάλες κοινοτικές πόλεις (άνω των 150 000 ΜΙΠ) στις 31 Δεκεμβρίου 1998. Σε σχέση με το επίπεδο επεξεργασίας σε μεγάλες πόλεις, δεν πρέπει να λησμονείται ότι η Επιτροπή εξαρτάται από τις πληροφορίες που της διαβιβάζουν τα κράτη μέλη. Εάν δεν διαβιβάζονται πληροφορίες, το μόνο συμπέρασμα στο οποίο μπορεί να καταλήξει η Επιτροπή είναι ότι δεν πραγματοποιείται επεξεργασία.

Όσον αφορά το Ηνωμένο Βασίλειο, και σε σχέση με την κατάσταση στις κυριότερες πόλεις στις 31 Δεκεμβρίου 1998, το Liverpool διέθετε πρωτοβάθμια επεξεργασία, το Bedington προκαταρκτική επεξεργασία, ενώ δενπάρχουν στοιχεία για το επίπεδο επεξεργασίας στο Birkenhead και στο Macclesfield.

Το σχέδιο της δεύτερης έκθεσης όσον αφορά την εφαρμογή απεστάλη στα κράτη μέλη στις 13 Μαρτίου 2001. Σημειωτέον, ωστόσο, ότι οιαδήποτε νέα στοιχεία που παρέχονται από τα κράτη μέλη μετά τις 31 Ιανουαρίου 2001 μπορούν να ληφθούνπόψη μόνο για την τρίτη έκθεση εφαρμογής, η οποία θα απηχεί την κατάσταση σε σχέση με την τρίτη προθεσμία που προβλέπει η Οδηγία, δηλ. την 31 Δεκεμβρίου 2000 (βλ. ανωτέρω).

Εν κατακλείδι, η Επιτροπή θεωρεί ότι η εφαρμογή της Οδηγίας για τα αστικά λύματα, παρά τις σημαντικές προσπάθειες που καταβλήθηκαν από ορισμένα κράτη μέλη, καθυστερεί και είναι ανεπαρκής τόσο όσον αφορά τη συμμόρφωση με τους στόχους της αναγκαίας επεξεργασίας όσο και με τις προθεσμίες.

(1) ΕΕ L 135 της 30.5.1991.

(2) Μονάδες ισοδύναμου πληθυσμού είναι το οργανικό βιοαποικοδομήσιμο επίπεδο πενθήμερης χημικής ζήτησης οξυγόνου (BOD5) 60g οξυγόνου ημερησίως.